नई दिल्ली। दिल्ली विश्वविद्यालय छात्र संघ (डूसू) चुनाव के लिए बुधवार सुबह 8ः30 बजे से दिल्ली विश्वविद्यालय (डीयू) के 52 कॉलेजों में वोट मतदान शुरू हो गया है, जो दोपहर एक बजे तक होगा। इसके बाद दो घंटे तक मतदान बंद रहेगा। फिर दोपहर बाद तीन बजे से सांध्य कॉलेजों में शाम 7.30 बजे तक मतदान होगा। कॉलेजों में शांतिपूवर्क चुनाव संपन्न कराने के लिए 500 से ज्यादा शिक्षक तैनात हैं, जबकि सुरक्षा के भी कड़े प्रबंधन किए गए हैं। चुनाव समिति के मुताबिक, सभी कॉलेजों में सुबह से लेकर दोपहर के दौरान बड़ी संख्या में विद्यार्थी वोट डालने आएंगे। डीयू में कुल एक लाख 40 हजार विद्यार्थी बुधवार को मतदान करेंगे।